Ihi aɛiwed n tira d leqdic yerzan abeddel n uḍris akk s timmad-is neɣ aḥric seg uḍris yellan yakan, d tamiḍrant i yerzan abeddel d-yettilin deg uḍris yettwarun yakan, maca yemxallaf ɣef tira d useɣti, nezmar ad d-nini d asmuynet deg uḍris yettwarun yakan. Asnulfu d yal leqdic ara yesseqdec umnadi akken ad d-yaru amaynut deg wayen yellan yakan, deg unamek aseklan, d aḍris ara d-yawin allalen imaynuten, akken ad d-ssiwḍen tira tamaynut.